338 öðru . Þá leggjast niður með öllu Grallaralögin , sem eldri tíð - ar menn unnu og kunnu . Unga fólkið æskir þá annars nýrra og er því að aukast þekking á , að söngurinn þarfnist umbóta , sem heimilin höfðu þá fæst tök á að veita . Fólkið fór að verða feimnara , þegar það sannfærðist um , hvað lítið það kunni . Söngur í heimahúsum lagðist að mestu niður smátt og smátt , messum fækkaði og sömuleiðis brúðkaupsveizlum . Allt studdi að því , að nú fækkaði þeim mönnum óðum , sem þorðu að syngja í heyranda hljóði . Varð sú breyting á , að fleiri þögðu en áður , en þeir námfúsu og sönghæfustu fóru svo fljótt sem tök voru á að leita á þá staði , sem fræðslu var að fá í þeim efnum , sem helzt var í Reykjavík . Það er á fyrstu áratugum 20. aldarinnar , sem margir Borg - firðingar læra orgelspil í Reykjavík og víðar . Urðu ýmsir þeirra leiknir í þeirri mennt . Má þar til nefna þá Bjarna Bjarnason frá Hurðarbaki , Björn Jakobsson frá Varmalæk , Guðmund Jónsson frá Valbjarnarvöllum , Sverri Gíslason frá Hvammi og Halldór Vilhjálmsson á Hvanneyri . Allir þessir menn hafa um mörg ár annazt orgelspil , bæði við messur og önnur hátíðleg tækifæri og náð í því mikilli leikni . Marga mætti nefna fleiri , bæði konur og karla , sem hafa iðkað þessa list af leikni og lærdómi . — Nú eru orgel í öllum kirkj - um héraðsins og líka eru þau bændabýli í meiri hluta , sem hafa orgel , sem einhver heimilismanna getur skemmt sér við . Hafa ýmsir úr miklu safni nótnabóka að velja . I þessum þætti þykir mér hlýða að minnast á söngfélagið Bræðurna . Það var stofnað 1915 og varð því tuttugu ára á síðastliðnu vori . Var Bjarni bóndi Bjarnason á Skáney stofn - andi þess og söngstjóri . Hefur hann stjórnað því alla tíð síð - an með einhug og óbilandi viljaþrótti . Upphaflega voru fé - lagsmenn fjórtán , og voru þeir bræður í anda og auk þess margir bræður að uppruna . Með fádæma samhug hafa þeir árlega lagt mikla stund á söngæfingar bæði sumar og vetur . Eru þeir nú dreifðir um fimm hreppa héraðsins og margir þeirra bændur , sem ekki eiga heimangengt . 1 fannalögum og